NGC 2002
NGC 2002 – padrikasis spiečius, esantis Didžiojo Magelano Debesies galaktikoje. Atrastas 1826 m. rugsėjo 24 d. škotų astronomo James Dunlop. NGC 2002 yra Aukso Žuvies žvaigždyne, jo regimasis ryškis – 10,1. Nuo Žemės NGC 2002 nutolęs ~160 000 šviesmečių, skersmuo siekia ~30 šviesmečių, o amžius – 18 mln. metų (laikomas jaunu spiečiumi). Iš kitų padrikųjų spiečių NGC 2002 išsiskiria didesniu sferiškumu. Šiame spiečiuje priskaičiuojama ~1100 žvaigždžių, centre esama 5 raudonųjų supermilžinių.